|  |  |  |
| --- | --- | --- |
| traka_vladaGRB VL | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  info@fkuapv.org | |
|  | БРОЈ: 136-404-294/2015-03 | ДАТУМ: 10.12.2015. године |

Управа за капитална улагања АП Војводине спроводи отворени поступак јавне набавке добара – **Ехокардиографски уређај**, број јавне набавке 136-404-294/2015-03, а за коју је Позив за подношење понуда објављен на Порталу јавних набавки и интернет страници Наручиоца дана 22.11.2015. године. Заинтересованo лицe je дана 07.12.2015. године, доставило Наручиоцу путем електронске поште Захтев за додатна појашњења у вези са припремањем понуде.

У складу са чланом 63. став 2. и 3. Закона о јавним набавкама (“Службени гласник РС“, бр. 124/12, 14/2015 и 68/2015), Комисија за јавну набавку број **136-404-294/2015-03**, сачињава и на Порталу јавних набавки и интернет страници наручица објављује

**ОДГОВОРЕ НА ПИТАЊА**

**1. Питање:** У вези са захтеваном тачком број 1.8 минималне теничке спецификације апарата – прилог број 3 страна 5/41 конкурсне документације: Дубина приказа 30 cm желели бисмо да поставимо питање да ли је за Наручиоца прихватљиво да се захтев преформулише на начин: Дубина приказа 36 cm а с обзиром да дубина приказа врхунских уређаја ове врсте иде и до 40 cm?

**Одговор Наручиоца: Наручилац остаје при свом захтеву из Конкурсне документације, али ће прихватити све понуде понуђача који понуде ехокардиографски уређај који поседује дубину приказа већу од 30cm колико је тражено.**

**2. Питање:** У вези са захтеваном тачком број 1.11 модови рада не укључују Tissue Doppler Imaging (TDI) – Ткивни Doppler који је карактеристика свих савремених ехокардиографских уређаја. Да ли је за Наручиоца прихватљиво да се у већ наведене модове рада дода и TDI мод – ткивни Doppler који служи за брзу процену стања покретљивости миокардијума?

**Одговор Наручиоца: TDI је већ тражен у тачки 11.1 под називом Spectral Tissue Doppler mod.**

**3. Питање:** У вези са тачком 1.14 Могућност надоградње апарата квантитативним алатом на бази Speckle tracking методе, молимо Наручиоца да одговори ли је потребно да апарат има уграђен ЕКГ модул?

**Одговор Наручиоца: Да, потребно је да апарат има уграђен ЕКГ модул.**

**4. Питање:** У вези са тачком 1.16. Могућност надоградње интракардиалних катетера (ICE) молимо Наручиоца да одговори да ли је прихватљиво да се ова карактеристика брише из минималних техничких карактеристика зато што је ултразвучни апарат предвиђен за рад у КХ шоку, а где се овакви катетери не користе за дијагностику пацијената после операције.

**Одговор Наручиоца: У складу са Изменом и допуном конкурсне документације број 1 која је објављена на Порталу јавних набавки дана 10.12.2015. године.**

**5. Питање:** У вези са тачком 1.10 и 1.20 да систем подржава матричне сонде (1.10) тј. Да сонда која се набавља мора бити: трансторокална матрична кардиолошка сонда ( код које се кристали налазе у више редова и омогућава фокусирање у једну тачку) желимо да укажемо Наручиоцу да поред матричне технологије изузетан квалитет слике даје и single кристал технологија у комбинацији са неком од патентираних технологија које специјалним поступком конструкције сонде омогућавају изузетну пенетрацију и резолуцију код тешких пацијената. Такође желимо да напоменемо да у понуди врхунских ехокардиографских уређаја који су портабилни само један понуђач поседује захтевану матикс кардиолошку сонду.

С обзиром да Закон о јавним набавкама у члану 10 прописује Начело обезбеђивања конкуренције тј. да је Наручилац дужан да у поступку јавне набавке омогући што је већу конкуренцију, а у члану 72. Коришћење техничких спецификација, да Наручилац не може да у конкурсну документацију укључи било коју одредбу која би за последицу имала елиминацију појединих понуђача, постављамо питање да ли је прихватљиво да се у тачкама 1.10 и 1.20 после описа матричне сонде дода:

Или single кристал кардиолошка сонда која има неку од патентираних технологија конструкције ( навести назив технологије) који за резултат имају врхунску резолуцију.

**Одговор Наручиоца: У складу са Изменом и допуном конкурсне документације број 1 која је објављена на Порталу јавних набавки дана 10.12.2015. године.**

**С поштовањем,**

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-294/2015-03**